**NOTĂ INFORMATIVĂ**

la proiectul hotărârii Guvernului cu privire la transmiterea unui bun imobil

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
|   Autorul proiectului actului normativ este Ministerul Afacerilor Interne. |
|  **2. Condiţiile ce au impus elaborarea proiectului de act normativ şi finalităţile urmărite** |
|   Proiectul actului normativ este elaborat în conformitate cu prevederile art. 6 alin. (1) lit. a) şi art. 14 alin. (1) lit. b) din Legea nr. 121/2007 privind administrarea şi deetatizarea proprietății publice, art. 8 alin. (2) din Legea nr. 523/1999 cu privire la proprietatea publică a unităților administrativ-teritoriale și Hotărârea Guvernului nr. 901/2015 pentru aprobarea Regulamentului cu privire la modul de transmitere a bunurilor proprietate publică. Actualmente, în gestiunea economică a Direcției situații excepționale mun. Edineț a Inspectoratului General pentru Situații de Urgență al Ministerului Afacerilor Interne (IGSU) se află clădirea din str. Iu. Gagarin, 47, mun. Edineț, cu nr. cadastral 4101211.001.01, proprietate publică a statului, care a servit drept Unitate de pompieri și salvatori până la darea în exploatare a noului sediu din str. O. Cerempei, 34, mun. Edineț. Dat fiind faptul că, la moment IGSU nu dispune de mijloace financiare necesare pentru întreținerea construcției, precum și dispariției necesității de utilizare în scop de serviciu a clădirii din str. Iu. Gagarin, 47, mun. Edineț, solicitarea Consiliului municipal Edineț de transmitere a bunului imobil nominalizat din proprietatea statului în proprietatea Administrației Publice Locale a fost acceptată ca fiind una optimă și oportună pentru ambele părți. În prezent, efectivul Direcției situații excepționale mun. Edineț este dislocat într-o construcție nouă, edificată prin intermediul Programului de asistență tehnică, lansat de către Guvernul SUA în Republica Moldova și dispune de condiții optime de muncă și antrenamente. Acceptul Consiliului municipal Edineț de a primi în proprietate/gestiune a bunului imobil din str. Iu. Gagarin, 47, se conține în proiectul de decizie a Consiliului cu nr. 5 din 07.11.2022.  În ordinea de idei, odată cu transmiterea construcției, se impune și transmiterea către Consiliul municipal Edineț a dreptului de administrare și gestiune economică asupra terenului aferent, deoarece menținerea în continuare la evidența contabilă a terenului din str. Iu. Gagarin, 47, mun. Edineț, încetează odată cu transmiterea construcției. Astfel, transmiterea terenului menționat va fi asigurată după efectuarea lucrărilor de delimitare selectivă a acestuia și înregistrarea în ordinea stabilită a dreptului de proprietate al statului.  |
|  **3. Principalele prevederi ale proiectului şi evidenţierea elementelor noi** |
|   Proiectul hotărârii Guvernului prevede transmiterea din proprietatea statului în proprietatea Consiliului municipal Edineț a bunului imobil (construcție) amplasat în str. Iu. Gagarin, 47, mun. Edineț. Concomitent, proiectul stabilește că, Ministerul Afacerilor Interne în comun cu Consiliul municipal Edineț, vor institui comisia de transmitere și vor asigura, în termen de 30 zile, transmiterea bunului în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.  |
|  **4. Fundamentarea economico-financiară** |
|  Reieșind din scopul proiectului actului normativ, implementarea prezentei hotărâri nu va implica cheltuieli financiare suplimentare din contul bugetului de stat. |
|  **5. Avizarea şi consultarea publică a proiectului** |
|   În scopul respectării prevederilor Legii nr.100/2017 cu privire la actele normative și Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului cu privire la transmiterea unui bun imobil este plasat pe pagina-web oficială a Ministerului Afacerilor Interne, în directoriul Transparenţa/Consultări publice/Iniţierea elaborării actelor normative.  Concomitent, în conformitate cu procedurile stabilite, va fi asigurată avizarea proiectului cu autoritățile competente. |
|  **6. Constatările expertizei juridice** |
|  Proiectul va fi supus expertizei juridice. Recomandările vor fi incluse în sinteza obiecțiilor şi propunerilor (recomandărilor).  |
|  **7. Constatările expertizei anticorupție** |
|   Proiectul va fi supus expertizei anticorupție. Recomandările vor fi incluse în sinteza obiecțiilor şi propunerilor (recomandărilor).  |

**Secretar general al ministerului Serghei DIACONU**